GiliGold/VAD_KnessetCorpus huggingface dataset:
משה גפני: ההחלטה תהיה החלטה של ועדת הכספים.
משה גפני: או שהמפעל עובר והגענו לסיכום עם המשרדים או שהמפעל לא עובר ואנחנו נגיד את דעתנו למה הוא לא עובר.
משה גפני: אחד משני הדברים האלה יקרה.
משה גפני: אני אשתדל לעשות את זה כמה שיותר מהר.
משה גפני: נתחיל בעמוד 10.
משה גפני: פניות מספר 335 עד 341 –
רונית מורן: מדובר כאן בשתי פניות משמעותיות מבחינתנו כאשר שתיהן על סמך החלטות ממשלה.
רונית מורן: פנייה אחת היא עידוד תרבות נופש ופנאי בחיק הטבע.
רונית מורן: מדובר בפרויקט מדהים ומקסים במסגרתו מעודדים גם בני נוער וגם בני משפחות לצאת לפעילות בחיק הטבע, ללון בחיק הטבע, הכשרה של חניונים שחלקם קיימים וחלקם יעברו שדרוג.
רונית מורן: יש כאן החלטת ממשלה ומדובר כאן על שלושה מיליון שקלים שמעבירים משרדי ממשלה שונים לפי התחייבות החלטת הממשלה.
רונית מורן: הדבר הנוסף, גם הוא החלטת ממשלה שקשורה בעובדת.
רונית מורן: אם אתם זוכרים, לפני כשנתיים היה אירוע ונדליזם מאוד משמעותי.
רונית מורן: עובדת היא אתר מורשת עולמי.
רונית מורן: האירוע היה מחריד.
רונית מורן: מי שהיה, ראה את כל העמודים מנותצים, ציורים על הקירות, והייתה החלטת ממשלה שאיגמה תקציבים לנושא ובעיקר תקציבים לשיקום של כל הנזקים, לשיקום הנזק, לתאורה היקפית, פעולות הסברה למניעת מקרים כאלה בעתיד.
רונית מורן: אלה העברות ממשרדי ממשלה לפי התחייבויות שלהם.
רונית מורן: לגבי עובדת, הסכום הוא 742 אלף שקלים והנופש בחיק הטבע שלושה מיליון שקלים.
יעקב אדרי: אני אומר שיש לנו בעיות עם האוצר בכל מיני נושאים ועוד לא קיבלנו תשובות.
יעקב אדרי: הנושאים חשובים, אין לנו ויכוח על זה, אבל יכול להיות שעד מחר נקבל תשובות.
רונית מורן: בני נוער מגיעים לחניוני הקמפינג ולנים במקום לישון בבית מלון.
יעקב אדרי: הדגשתי שהנושא הוא חשוב.
רונית מורן: במקום להשתכר, יושבים בחיק הטבע.
גאלב מג'אדלה: אין ויכוח.
גאלב מג'אדלה: אנחנו גם מוכנים לבוא ולהצטרף לבני הנוער.
יעקב אדרי: הנושא חשוב, אבל אני מציע, יש לנו כמה ויכוחים עם האוצר ואני מבקש מאוד בשלב הזה לא לאשר את זה.
יעקב אדרי: יכול להיות שמחר נתכנס במיוחד כדי לאשר את זה אם נקבל תשובות.
משה גפני: אם אני אביא להצבעה, תצביעו נגד?
גאלב מג'אדלה: לא רק נגד אלא גם תהיה רביזיה.
גאלב מג'אדלה: אני אשים רביזיה על הכול.
משה גפני: את לא צריכה יותר לבוא ולהסביר את הפנייה הזאת.
משה גפני: אנחנו נשאיר את זה להצבעה בין חברי הוועדה.
רונית מורן: אני מודה לכם.
רונית מורן: זה למטרות ראויות.
גאלב מג'אדלה: אין ספק.
יעקב אדרי: זה בטוח.
משה גפני: אנחנו נביא את זה להצבעה בשלב שנחליט.
משה גפני: פניות מספר 249 עד 253 -
דרורית שטיינמץ: זאת פנייה שכבר נדונה בעבר בוועדה והסברנו אותה.
דרורית שטיינמץ: מדובר במספר פרויקטים לאומיים שמבוצעים על ידי משרד ראש הממשלה.
משה גפני: פניה, זה גם אייכמן.
פניה קירשנבאום: אני רואה וגם סימנתי את זה.
דרורית שטיינמץ: יש את פרויקט תגלית, זכות מלידה, שהוקם בשנת 2000 והתוצאות שלו משנה לשנה הרבה יותר טובות כל הזמן.
דרורית שטיינמץ: הבקשה שלנו מהוועדה היא לאשר הרשאה להתחייב על מנת שנוכל להתקשר עם החברה לטווח הארוך ולא בכל שנה.
יעקב אדרי: גם זה ממש לא דחוף.
משה גפני: זה כן דחוף, אבל אם אתם אומרים שאתם נגד, אנחנו נשחרר אותה.
דרורית שטיינמץ: יש מספר פרויקטים נוספים כמו פרויקט לפיתוח הכותל.
משה גפני: אם אתם הייתם מסכימים, הייתי מצביע.
יעקב אדרי: אני אומר שהפרויקט הוא חשוב.
פניה קירשנבאום: אתה יודע את העמדה שלי לעניין הזה.
פניה קירשנבאום: אני חושבת שחינוך לנושא של השואה, הוא חינוך חשוב.
פניה קירשנבאום: נכון שזה לא המקום שלנו להתערב ולבדוק מה עם התוכניות ומה בדיוק מתכוונים לעשות בארבעה מיליון שקלים.
משה גפני: יוסי פלד מאוד מבקש ממני כל הזמן.
משה גפני: ראלב, אני לא הולך נגד חברי הוועדה.
גאלב מג'אדלה: מחר.
משה גפני: זה נסחב הרבה זמן כאן.
פניה קירשנבאום: זה יבוא מחר.
פניה קירשנבאום: רק מתוך הערכה שלי ליוסי פלד ולכל הנושא הזה, אני עדיין חשה מצוקה מאוד קשה של ניצולי השואה שבקופת הרווחה שלהם אין כסף לשיניים ולמשקפיים.
משה גפני: אבל אני מעלה מחר את הרציפות על ניצולי השואה.
פניה קירשנבאום: אז אתה רואה כמה חשוב לדחות את זה למחר?
יעקב אדרי: הרב גפני, נדחה את זה למחר.
גאלב מג'אדלה: נדחה את זה למחר.
יעקב אדרי: אתם לא צריכים לבוא.
גאלב מג'אדלה: כיבדתם אותנו בהשתתפותכם.
משה גפני: מחר אין דיונים.
משה גפני: אם זה יהיה המצב, מחר יהיו רק הצבעות.
משה גפני: פנייה מספר 291 –
יונתן רזניק: במסגרת הסכם קואליציוני שנחתם בין מפלגת ישראל ביתנו לבין הליכוד, הממשלה מממנת את אגרת הטלוויזיה לאזרחים ותיקים.
יונתן רזניק: ההעברה הזאת נועדה לממן את הפעימה השנייה של ההסכם.
גאלב מג'אדלה: מאוד חשוב.
משה גפני: אתה מדבר בשם כל חברי הוועדה היום?
משה גפני: אפילו אני לא מתיימר לדבר בשם כל חברי הוועדה.
גאלב מג'אדלה: הסמיכו אותי.
גאלב מג'אדלה: אתה יצאת לשתי דקות חופשה ובזמן הזה הסמיכו אותי.
משה גפני: מה אומרים כל החברים?
פניה קירשנבאום: אני רוצה להסביר.
פניה קירשנבאום: אני חושבת שיש גם חוק בכנסת על כך שהגמלאים לא ישלמו את אגרת הרדיו והטלוויזיה.
פניה קירשנבאום: אני מקווה שזה יעבור.
פניה קירשנבאום: הרי זה לא משהו שעכשיו בא ומהיום למחר הם לא ישלמו.
פניה קירשנבאום: הם לא משלמים השנה.
פניה קירשנבאום: זה בא בשתי פעימות, כמו שהתשלום של אגרת הרדיו.
פניה קירשנבאום: הכסף עבור לרשות השידור.
פניה קירשנבאום: אני מבינה את המצוקה של עם כל החובות שלה.
משה גפני: אתם דרשתם את זה.
פניה קירשנבאום: אני בעד זה אבל אני רואה מה קורה כאן.
יעקב אדרי: מחר.
פניה קירשנבאום: אתה רוצה שאתה ואני נצביע בעד ואחרים יצביעו נגד?
משה גפני: אני מתחשב בכל החברים.
משה גפני: תגידי מה שאת רוצה.
גאלב מג'אדלה: מחר נצטרף אליך.
משה גפני: אתה עברת לישראל ביתנו?
גאלב מג'אדלה: היום אני עובד אצל פניה.
משה גפני: פניה רוצה להצביע.
גאלב מג'אדלה: אתה רוצה לפתוח אתנו מלחמה?
גאלב מג'אדלה: גם לנו יש כבוד.
גאלב מג'אדלה: אתה רוצה להתחיל אתנו קרב?
גאלב מג'אדלה: תפסיק עם זה.
גאלב מג'אדלה: אני אומר לך, חבל.
משה גפני: מה את אומרת, לדחות את ההצבעה למחר?
פניה קירשנבאום: אנחנו נשמע את הרפרנטים.
פניה קירשנבאום: אני מדברת על כל ההעברות.
פניה קירשנבאום: נשמע את הרפרנטים ונצביע על הכול מחר.
משה גפני: טוב, החלטתי שאני לא יוצא לקרב.
גאלב מג'אדלה: עשית בשכל.
משה גפני: פניות מספר 358 ו-359 –
דרורית שטיינמץ: תוכנית שמתקיימת על ידי מערך הגיור במשרד שכפוף למשרד ראש הממשלה.
דרורית שטיינמץ: מטרת התוכנית היא להקים קורסים לחיזוק הזהות היהודית.
משה גפני: הייתם צריכים להביא פרטים על זה.
משה גפני: מה נתיב קשור לעניין?
דרורית שטיינמץ: זה לא נתיב.
דרורית שטיינמץ: זה קורס שנקרא נתיב בלי שום קשר ללשכת הקשר נתיב.
דרורית שטיינמץ: זה רק שם של קורס.
משה גפני: את לא צריכה לבוא מחר.
משה גפני: אנחנו שמחים תמיד שאת באה, אבל מחר את לא צריכה לבוא.
משה גפני: פניות מספר 369 ו-370 –
אלון מסר: הפנייה הזאת נועדה להעביר תקציבים ממשרד נגב גליל ללשכת המדען הראשי במשרד התמ"ת לתקצוב חממה לאנרגיה מתחדשת בהתאם להחלטת הממשלה מספר 3954 מאוגוסט 2008.
אלון מסר: כמו כן הפנייה נועדה לבצע שינויים פנימיים בתקציב משרד התמ"ת לבקשת המשרד בהתאם לתחזית הביצוע של 150 אלפי שקלים וכן 67 אלף שקלים בהבטחה להתחייב.
משה גפני: לחברים יש שאלות?
יעקב אדרי: גם הוא לא צריך לבוא מחר.
אלון מסר: פנייה זו נועדה לתקצב סך של 25 אלף ו-820 שקלים לשלושה תקני כוח אדם בהעברה בין סעיפי משרד התמ"ת לתקצוב לשכת המדען הראשי.
משה גפני: מה תודה רבה?
משה גפני: יש לי שאלות.
גאלב מג'אדלה: אתה יכול לשאול אחרי שאני אומר תודה רבה.
משה גפני: אחרי שהוא אמר תודה רבה, אין לי שאלות.
משה גפני: פניות מספר 376 ו-377 ו-379 –
אשרה רודב: הפנייה נועדה לתקצוב סך של כ-8.8 מיליוני שקלים במשרד האוצר שעיקרם: העברה, סך של 1.3 מיליון מתקציב הפיתוח של משרד האוצר ו-900 אלפי שקלים מסעיף הוצאות שונות בגין העברת עודפי התקציב של שנת 2010.
אשרה רודב: תגבור תקציב רשות החברות הממשלתיות בסך של מיליון שקלים עבור ייעוץ חשבונאי.
אשרה רודב: תקצוב סך של מיליון ו-100 אלפי שקלים עבור תשלום לעורכי דין במסגרת בוררות עם מפעלי ים המלח.
אשרה רודב: תגבור סעיף המחשוב של אגף שוק ההון בסך של מיליון שקלים וכן תוספת של שישה תקני כוח אדם ב-700 אלפי שקלים בהתאם לסיכום בין המשרדים.
אשרה רודב: תקצוב סך של כמיליון וחצי שקלים עבור שירותי ייעוץ, בין היתר מכרז לקרנות הביו טכנולוגיות ותקצוב סך של כ-400 אלפי שקלים בגין תוספת תקן חשב לחינוך העצמאי ופרקליט באגף הממונה על השכר.
יעקב אדרי: זה מהאוצר לאוצר.
יעקב אדרי: סוף סוף נפל לידינו משהו שהוא בתוך האוצר, העברה מאגף לאגף.
יעקב אדרי: מזמן חיפשתי העברה כזאת.
פניה קירשנבאום: חשיבה בינינו.
פניה קירשנבאום: הייעוץ המשפטי בנושא מפעלי ים המלח – מיליון ו-100 אלף שקלים.
פניה קירשנבאום: שכירות שנתית שהם משלמים למדינת ישראל – 750 אלף שקלים.
פניה קירשנבאום: עכשיו מנסים להעלות את זה אולי לשני מיליון שקלים.
פניה קירשנבאום: בינתיים עוד לא קיבלנו שכירות.
משה גפני: גם אני רציתי לשאול את השאלה הזאת.
איתמר שושני: שמי איתמר שושני ואני ממטה החשב הכללי.
איתמר שושני: הסוגיה של בוררות ים המלח היא תהליך בוררות שהחשב הכללי כרגע מקיים במפעלי ים המלח בנושא התמלוגים.
איתמר שושני: מפעלי ים המלח, לפי הסכם ההפרטה, משלמים סכום תמלוגים מסוים למדינה והמדינה סבורה שסכום התמלוגים, כפי שנגזר מההסכם, מחושב בצורה לא נכונה ומקפח אותה.
משה גפני: כמה כסף זה?
יונתן רזניק: התביעה שהוגשה למנגנון הבוררות הסתכמה ב-291 מיליון דולר.
יעקב אדרי: כמה הם משלמים היום?
יונתן רזניק: תמלוגים?
יונתן רזניק: עשרות מיליונים.
איתמר שושני: עשרות מיליונים בשנה ואנחנו מבקשים עוד 291 מיליון דולר.
איתמר שושני: ההליך כרגע בהליך בוררות.
איתמר שושני: אני רק מדגיש שבמידה שאנחנו כרגע לא יכולים להעמיד את עורכי הדין שלנו בצד הבוררות, בעצם הבוררות תיפול ואנחנו מאוד מאוד נתקשה לעמוד במבחן בית המשפט ולגבות את הכסף הזה.
יעקב אדרי: לא יקרה כלום אם זה יאושר מחר.
גאלב מג'אדלה: מחר יהיה לכם.
איתמר שושני: הליך הבוררות שמתקיים הוא הליך בוררות שמתקיים כבר למעלה משנה.
איתמר שושני: המייצגים של המדינה בהליך הבוררות זה משרד פרטי ומשרד שהתקשר אתנו בהסכם.
גאלב מג'אדלה: מי זה?
יונתן רזניק: פישר, בכר, חן.
יונתן רזניק: דרך אגב, אלה לא רק עורכי דין אלא זה גם יועץ כלכלי וכימאי שבוחנים את הנתונים.
איתמר שושני: הסוגיה שנדונה בהליך הבוררות היא סוגיית מחירי ההעברה שלשיטתנו מפעלי ים המלח נקטו כדרך לעקוף את מנגנון ההסכם ועל מנת לקפח את המדינה.
איתמר שושני: הליך הבוררות, אנחנו לא צופים שהוא יביא את כל ה-291 מיליון דולר שאנחנו מקווים לקבל.
גאלב מג'אדלה: תהיה פשרה.
יעקב אדרי: השאלה שלנו היא אם זה יכול לסבול דיחוי עד מחר.
איתמר שושני: אני לא יכול להגיד לך כן או לא.
יעקב אדרי: אני אגיד לך כן.
איתמר שושני: אני יכול להגיד דבר מאוד פשוט.
איתמר שושני: אם אנחנו לא נעמוד בהסכם התקשרות עם משרד עורכי הדין, משרד עורכי הדין יכול בהחלט לומר שהוא מצטער והוא הולך.
איתמר שושני: כבר קרה לנו מקרה כזה במקרה של קרנות ההשקעה המוסדיים.
גאלב מג'אדלה: זה לא פישר.
גאלב מג'אדלה: פישר אדם אחראי והוא לא יעשה את זה.
איתמר שושני: לשיקולך אדוני.
איתמר שושני: אתם מחליטים.
גאלב מג'אדלה: מחר אנחנו נסדר את זה.
איתמר שושני: אם אפשר, חלק נוסף שמופיע בפנייה הוא תקצוב תקן חשב לחינוך העצמאי.
איתמר שושני: מבחינת הרקע והחשיבות, כרגע החטיבה לחשבונאות ודיווח, מטה החשב הכללי, מתחילה את הסגירה החצי שנתית שלה.
איתמר שושני: הסגירה הזאת כרוכה בעריכת המון רישומים והתאמות חשבונאיות והיערכות המשרדים למהלך סגירת השנה.
איתמר שושני: אני חושב שאם כרגע אנחנו לא נוכל להתקדם ולמנות חשב לגוף, תהיה לנו בעיה במהלך סגירת השנה ברמת הביצוע הכספי של הגוף וברמת היכולת לבצע את תקציבו באופן מלא.
משה גפני: זאת אומרת, אם לא נאשר את זה, החינוך העצמאי ייקלע לקשיים.
איתמר שושני: אני לא יכול להגיד לך כן או לא, אבל אני כן יכול להגיד לך שזה יפריע ליעילות התפעולית שלו ולסיכוי שלו לממש את כל מטרות הארגון לפי הכספים שעומדים לרשותו.
משה גפני: מצב רע מאוד.
משה גפני: מה זה שירותי ייעוץ למכרז הקרנות הביו טכנולוגיות?
איתמר שושני: אני אסביר את הרקע.
איתמר שושני: משרד האוצר, לפחות מנכ"ל משרד האוצר עת נכנס לתפקיד, זיהה מספר כשלי שוק שכרגע יש להם בעיה בפיתוח במדינת ישראל.
איתמר שושני: אחד מהם הוא השקעה בתעשיות פרמה.
איתמר שושני: תעשיות פרמה הן תעשיות שמפתחות פתרונות בתחום מדעי החיים.
איתמר שושני: לצורך כך יצאו לשלב מיון מוקדם ונבחרו זוכים לקרנות השקעה בתחום ביו טכנולוגיה.
איתמר שושני: הקרנות הן קרנות מאוד מאוד דומות לקרנות מנוף שאלה בעצם קרנות להשקעה במגזר הפרטי שהוקמו ב-2008 בעקבות המשבר הפיננסי והוכחו כמאוד טובות לשוק.
איתמר שושני: המטרה היא לקחת כסף ממשלתי ביחד עם כסף פרטי ולהניע מהלך של הקמת תשתיות ומפעלי פרמה, בעיקר בתחום המחקר ואחר כך בתחום הייצור במדינה, כי ההנחה שמדובר במנוע צמיחה משמעותי שיש בו לספק גם פיתוח טכנולוגי, גם הגברת תעסוקה וגם יכולת מינוף של כספי הציבור.
איתמר שושני: כרגע יש שני זוכים שנבחרו ונחתמו אתם הסכמים.
איתמר שושני: מטרת המיליון ו-100 אלף שקלים אלה היא לשלב הייעוץ ולשלב התפעול של הקרנות.
איתמר שושני: המדינה בהסכם מוגדרת כשותף מוגבל, הקרנות מתאגדות בתור שותפויות לפי חוק השותפויות וכרגע אנחנו בשלב הכסף, בשלב ההשקעות הראשוניות, ואנחנו צריכים כרגע את המקור כדי לתפעל את האופרציה הזאת.
איתמר שושני: זאת אומרת, אם אנחנו לא יכולים לממן את האופרציה, יש לנו כאן שתי קרנות של שמונים מיליון דולר כל אחת שיכול להיות שלא יצאו לפועל.
יעקב אדרי: פעם ראשונה שאני שומע הסבר מפורט ורציני.
גאלב מג'אדלה: משכנע.
יעקב אדרי: משכנע, אבל לא נצביע.
משה גפני: אתה לא צריך להיות בהצבעות מכיוון שההסבר היה מפורט ובסדר.
משה גפני: אגב, אני לא אמרתי מתי תהיינה ההצבעות.
משה גפני: תכף אני אדבר ונראה, אבל זה לא קשור אליכם.
משה גפני: אני מודה לך על ההסבר.
משה גפני: פנייה מספר 380 –
אורי שמרת: הפנייה נועדה לתקצב תוספת של שבע משרות למינהל תכנון, ארבע משרות מתוכן לרשויות התכנון המחוזיות ועוד שלוש משרות לצורך קידום תוכנית נתיבי ישראל.
אורי שמרת: מעבר לזה עוד שינויים פנימיים בתקציב מינהל תכנון בהתאם לפעילות של המשרד.
משה גפני: זה מכרז?
משה גפני: איך אתם מקבלים אותם?
אורי שמרת: מכרז.
משה גפני: יש העדפה מתקנת במכרזים האלה?
אורי שמרת: לפי הכללים של הנציבות.
משה גפני: פנייה מספר 381 –
אורי שמרת: הפנייה נועדה לבצע שינויים בתקציב מינהל מקרקעי ישראל.
אורי שמרת: תקצוב התחייבויות משנת 2010 שישולמו במזומן בשנת 2011.
אורי שמרת: עמלת מכר נכסי רשות הפיתוח בסך 18 מיליון שקלים.
אורי שמרת: תקצוב יתרת עלויות הפיתוח במטה בנימין עבור ישוב הקבע למפוני גוש קטיף בסך של 7.5 מיליון שקלים.
אורי שמרת: מימון מוסדות ציבור בהתאם להחלטת מועצה 1223 מה-6 בדצמבר 2010 בסך של 45 מיליון שקלים ושינויים פנימיים בהתאם לצרכי המימון והוצאות הפיתוח בפועל.
גאלב מג'אדלה: הכול ברור.
משה גפני: פנייה מספר 387 –
רן רידניק: הפנייה נועדה לתקצוב תוספת הרשאה להתחייב בסך של 7 מיליון שקלים וכן ביצוע הסטות פנימיות במטרה לתקצב חתימה על הסכם תלת שנתי עם הג'וינט לצורך הפעלת מיזם טבת, וכן תקצוב הרשאה להתחייב בסך 22 מיליון שקלים עבור תוכניות לעידוד תעסוקה לבני מיעוטים בשיתוף עם הג'וינט בתוקף שתי החלטות ממשלה.
רן רידניק: כמו כן הפנייה נועדה לביצוע שינויים פנימיים לצורך תקצוב סך של 16.5 אלפי שקלים עבור הכשרות מקצועיות למבוגרים וכן תקצוב תוספת של ארבעה חודשי עבודה בלתי צמיתה עבור הקדמת תקן לאגף למעונות יום בהתאם לסיכום בין המשרדים.
משה גפני: מה זה הקדמת תקן לאגף למעונות יום?
רן רידניק: יש תקן שניתן לבסיס 2012.
משה גפני: תקן למה?
רן רידניק: תקן לעוזר תקציבנית.
משה גפני: באגף מעונות יום?
רן רידניק: נכון.
משה גפני: צריך להוריד שם תקנים כי הסבסוד מתחיל להיות פחות.
רן רידניק: באופן כללי אני בעד להוריד תקנים.
רן רידניק: בכל מקרה מכיוון שהם העלו טענות על עומס עבודה, בעיקר לצורך מבחני תמיכה במעונות היום, ניתנה להם תוספת של תקני כוח אדם.
משה גפני: יש עומד עבודה בעניין הזה?
רן רידניק: זאת הייתה הטענה שלהם.
רן רידניק: לכן בסיכום התקציבי שנחתם לקראת תקציב 2011-2012, הם קיבלו תוספת תקני כוח אדם כאשר אחד מהתקנים האלה, המטרה שהם יתחילו לאייש אותו כבר עכשיו, לפי בקשתם.
משה גפני: מה זה עידוד תעסוקת בני מיעוטים?
רן רידניק: יש שתי החלטות ממשלה לגבי בדואים צפון ודרוזים צפון שכוללות מגוון תוכניות לעידוד תעסוקה.
רן רידניק: כרגע מתקצבים הרשאה להתחייב על פי התוכנית לעידוד תעסוקת בני מיעוטים בסך 19 מיליון שקלים בשיתוף פעולה עם הג'וינט, 25-75 אחוזים, בתקציב ההרשאה להתחייב צריך 12 מיליון שקלים וכן תקצוב הרשאה להתחייב בסך 10 מיליון שקלים בשיתוף הג'וינט.
משה גפני: יש החלטת ממשלה לעידוד תעסוקת חרדים.
משה גפני: לא מתקצבים את זה?
רן רידניק: יש מגוון החלטות ממשלה בנושא הזה.
משה גפני: מגוון החלטות ממשלה, אני יודע.
משה גפני: אני גם רואה את זה בעיתונים, אבל יש תקצוב לעניין הזה?
רן רידניק: בוודאי שיש.
משה גפני: מה זה בוודאי?
משה גפני: בהעברה הזאת יש תקצוב?
רן רידניק: בהעברה הזאת, לא.
משה גפני: באיזו העברה זה ישנו?
רן רידניק: החלטת ממשלה מספר 2698 מיום 9 בינואר 2011 לקידום השירות האזרחי-שירות הצבאי מותאם וזה מתוקצב במלואו.
רן רידניק: זאת דוגמה אחת מיני רבים.
רן רידניק: כאן למען האמת יש תקצוב של טבת, חתימה על הסכם תלת שנתי להפעלת טבת.
רן רידניק: זה בשיתוף עם הג'וינט ואחת הפעולות העיקריות היא פיתוח תוכניות לעידוד תעסוקת אוכלוסייה החרדית ואפשר למנות מספר תוכניות כמו למשל מפתח שהיא אחת מתוכניות הדגל שלהם.
משה גפני: עם החרדים יהיה בסדר.
משה גפני: אתם יכולים להיות רגועים.
משה גפני: לא יקרה כלום אלא יהיו כותרות בעיתונים.
פניה קירשנבאום: כל הזמן אמרנו שצריך לעשות תוכנית רחבה של בתי ספר לאחיות ודברים כאלה.
משה גפני: אני מדבר על חינוך טכנולוגי.
משה גפני: יש בתי ספר לחינוך טכנולוגי בציבור החרדי, אבל תקציב שכבר היה בעבר – הפסיקו אותו.
פניה קירשנבאום: אולי העבירו את זה לדיור.
משה גפני: יש תוכניות יוצאות מן הכלל, אבל הבעיה היא שאני צריך לספוג כל הזמן את זה שמעודדים חרדים ומה לעשות שאני מכיר גם את הפרטים.
משה גפני: מעודדים חרדים ב"דה מרקר" ולא בהעברות תקציביות.
משה גפני: היה הסבר טוב.
משה גפני: פניות מספר 388 ו-389 –
אביגיל: מדובר בהעברות תקציביות בין משרד הקליטה לבין משרד הרווחה לצורך תוכניות לנוער עולה בסיכון לתוכנית החומש לקהילות יוצאי אתיופיה ועוד תוכניות רווחה לעולים.
פניה קירשנבאום: אני קוראת כאן ומשהו לא ברור לי.
פניה קירשנבאום: כנראה אני כבר לא מבינה אף משרד.
פניה קירשנבאום: יש לנו במדינת ישראל רשות שקוראים לה רשות למלחמה בסמים ובאלכוהול.
פניה קירשנבאום: לרשות הזאת יש רכזים ברוב הרשויות, גם רכזים לקהילה האתיופית, גם רכזים לקהילת העולים וגם כמובן לאוכלוסייה הישראלית כי זה משהו מאוד ספציפי .
פניה קירשנבאום: בזמנו פניתי למשרד הקליטה ואמרתי שדווקא לעולים יש מחסור בתקציבים.
פניה קירשנבאום: אם יש להם כסף להעביר לרשות למלחמה בסמים כדי שתעמיק את הפעילות בקרב ציבור העולים, אבל אמרו שאין דבר כזה ואין סעיף כזה לעניין הזה.
פניה קירשנבאום: עכשיו אני רואה שדווקא יש כסף והכסף עובר למשרד הרווחה.
אביגיל: גם אני שאלתי את השאלה הזאת.
משה גפני: כיוונת לדעת גדולים.
אביגיל: מדובר בתוכנית משותפת.
אביגיל: צוות ההיגוי של התוכנית מורכב מאנשים במשרד הקליטה ובמשרד הרווחה.
אביגיל: מבחינת החשבות, התשלומים עוברים דרך משרד הרווחה.
אביגיל: לכן משרד הקליטה נותן את חלקו בתוכנית הזאת.
פניה קירשנבאום: השאלה הייתה למה התוכנית הזאת לא מופעלת על ידי הרשות למלחמה בסמים שהיא מתמחה בנושא הזה.
פניה קירשנבאום: כל הזמן אנחנו אומרים שצריך להיות כאן איזשהו תיאום בין הגורמים, אנחנו צריכים להגיש את התוכנית ואנחנו רוצים לראות פעולה.
פניה קירשנבאום: אז יש לנו את משרד הרווחה שעושה מסלול אחד, הרשות למלחמה בסמים עושה מסלול שני.
משה גפני: למה אין איגום של המפעילים.
אביגיל: יש איגום.
אביגיל: חלק מהדברים הם ביצועים ונתקלים בקשיים, אבל למשרד הרווחה יש שירות לטיפול בהתמכרויות והשירות הזה כולל עובדים סוציאליים בכל רשות מקומית.
אביגיל: דרכו הרבה יותר קל להגיע לשטח מאשר בדרכים אחרות.
אביגיל: שוב, את שואלת למה הרשות לא מאגמת את כל השירותים ואת זה אני לא יודעת.
פניה קירשנבאום: אם זה עובר לסבסוד של עובדים סוציאליים, אני הייתי רוצה לראות אם יש עובדים סוציאליים שמטפלים ואם הם מקבלים למשל תוספת בגין זה שהם מטפלים.
פניה קירשנבאום: אני רוצה לדעת איך כל העסק הזה עובד כי אני לא מבינה.
פניה קירשנבאום: הרי עובדים סוציאליים פעם אחת מממנת רשות מקומית ופעם שנייה מממן משרד הרווחה.
פניה קירשנבאום: אם משרד הרווחה לא יכול לממן והוא גם לוקח כסף ממשרד הקליטה כדי לתת עכשיו להם עוד תפקידים ושיטפלו גם באוכלוסייה הזאת, לא מבינה.
אביגיל: התקציב הזה לא מיועד לתקנים.
אביגיל: תקציב תקני עובדים סוציאליים נמצא בתקנה אחרת והוא לא קשור בכלל.
משה גפני: למה מיועד התקציב הזה?
אביגיל: תקציב פעילות.
אביגיל: אני אומרת למה חלק מהתקציבים יותר קל לבצע דרך משרד אחד ולא דרך משרד אחר.
אביגיל: זאת הייתה התשובה.
אביגיל: התקציב מיועד לפעילות.
יעקב אדרי: זאת הפעלה ולא כוח אדם.
פניה קירשנבאום: איזה פעילות עושה משרד הרווחה בקרב מכורים?
אביגיל: יש תוכנית שנקראת סיכויים למתבגרים בעלייה.
אביגיל: צוות היגוי משותף.
פניה קירשנבאום: הייתי רוצה לראות את התוכנית.
משה גפני: תעבירי בבקשה לחברת הכנסת פניה קירשנבאום את תוכנית ההפעלה, מה עושה משרד הרווחה ומה עושה הרשות למלחמה בסמים.
פניה קירשנבאום: למה הולך הכסף.
פניה קירשנבאום: את אומרת שזה לפעילות.
משה גפני: פניות מספר 390 ו-391 – אין רפרנט.
משה גפני: זה ממשל זמין.
משה גפני: מישהו צריך להסביר.
משה גפני: זה שייך לשר מיכאל איתן?
קריאה: הרפרנט היה כאן קודם לכן.
משה גפני: תקראו לו כי אני רוצה שהוא יסביר.
משה גפני: פניות מספר392 ו-393 –
רועי קונפינו: הפנייה נועדה להעביר 500 אלף שקלים ממשרד הרווחה למשרד הביטחון לצורך העברת התקציב לזק"א למימון פינוי נפגעים בשנת 2010.
רועי קונפינו: זה בעצם התקציב השוטף של זק"א לשנת 2010.
רועי קונפינו: זה דחוף כי הם צריכים את התקציב כבר מספר חודשים.
יעקב אדרי: למה אתם מעבירים להם תקציב של 2010 בשנת 2011, אחרי שבעה חודשים?
קריאה: הדברים לוקחים זמן עד שהאישורים מגיעים, עד שמקבלים את הדרישה ועד שזה מאושר.
יעקב אדרי: שבעה חודשים עברו ב-2011.
משה גפני: סוף כל סוף הם מביאים את זה.
יעקב אדרי: ודאי שאפשר לחכות עוד יום.
משה גפני: חבל מאוד, אבל בסדר.
משה גפני: השאלה של חבר הכנסת אדרי הייתה במקומה וניתנה תשובה לשאלה הזאת.
משה גפני: נכון שהיה צריך לאשר את זה מזמן.
משה גפני: פניות מספר 394 ו-395 – אין רפרנט.
משה גפני: פניות מספר 396 ו-398 עד 400 –
אורי שמרת: הפנייה נועדה לתקצב סך של 20 מיליון שקלים למשרד החינוך עבור הפעולות הבאות:
אורי שמרת: העברת 11 מיליון שקלים לטובת סמינרים להכשרת מורים בהתאם להסכמים הקואליציוניים עם סיעת יהדות התורה וישראל ביתנו.
אורי שמרת: העברת 5 מיליון שקלים לטובת פרויקטים בנושא הגנת הסביבה.
משה גפני: הסכמים קואליציוניים של יהדות התורה וישראל ביתנו?
משה גפני: הגענו לחיבור מעניין.
אורי שמרת: העברת 2 מיליון שקלים מתקציב המשרד לאזרחים ותיקים לתקציב משרד החינוך עבור מיזם משותף עם יד ושם שנקרא משואה לתקומה.
אורי שמרת: העברת סך של מיליון וחצי שקלים מתקציב משרד נגב וגליל לחינוך ההתיישבותי במשרד החינוך עבור פיתוח בית ספר בחיספין.
משה גפני: הסעיף הזה הוא הסכם קואליציוני?
אורי שמרת: חד וחלק, לא.
אורי שמרת: זה לא הסכם קואליציוני.
אורי שמרת: העברת 680 אלפי שקלים מתקציב משרד הרווחה לתקציב משרד החינוך עבור תנועות נוער ונסיעות לפולין של תלמידים נכים.
אורי שמרת: הקצאת שישה תקני כוח אדם, שישה תקני רכב, עבור הרשות הארצית למדידה והערכה בהתאם לעץ המבנה שגובש בעת הקמת רמ"ה.
משה גפני: תקני רכב?
אורי שמרת: שישה תקני כוח אדם שמגיעים להם גם תקני רכב.
גאלב מג'אדלה: הם צריכים לעבוד.
גאלב מג'אדלה: הם לא יכולים בלי רכב.
גאלב מג'אדלה: ניידות.
אורי שמרת: הרשות הארצית למדידה והערכה הוקמה לפני מספר שנים והיא תחת סמכותו של שר החינוך.
אורי שמרת: לפי עץ המבנה, הרשות אמורה לאכלס כחמישים בני אדם וכיום נמצאים בה 38.
אורי שמרת: היא אחראית על ניתוח נתונים וכולי.
משה גפני: יש כאן סעיפים מאוד חשובים.
גאלב מג'אדלה: הכול חשוב.
משה גפני: לא הכול חשוב.
משה גפני: אני אמרתי שהכל חשוב?
גאלב מג'אדלה: לא, אני אומר.
משה גפני: אפשר לחשוב שאני אמרתי שהכל חשוב.
משה גפני: לא, יש דברים לא חשובים אבל יש דברים מאוד חשובים.
משה גפני: פנייה מספר 397 –
אלון מסר: הפנייה נועדה לבצע שינויים פנימיים בתקציב הפיתוח של משרד התחבורה כדי לממן שורה של פרויקטי תשתית קטנים יחסית בתכנון תחבורה ציבורית.
אלון מסר: השינויים הפנימיים עצמם מדברים על הסטות של כעשרים מיליון שקלים.
אלון מסר: היקפי הפרויקטים הם לא גדולים.
אלון מסר: יש שם 15 מיליון שקלים שנועדו לשפץ את התחנה המרכזית בבאר-שבע, עוד שישה מיליון שקלים לפרויקטים אחרים באזור באר שבע.
אלון מסר: פרויקט באזור באר שבע – בסך הכול 21 מיליון שקלים.
אלון מסר: עוד פרויקטים באזור תל אביב, תחנות הרכבת של אזור תל אביב, בהיקף של כשבעה מיליון שקלים במצטבר.
: אלה שינויים בכבישים בצפון עליהם התחייב השר?
אלון מסר: זאת לא החלטת הממשלה.
אלון מסר: אלה לא כבישים אלא תחבורה ציבורית.
אלון מסר: ההעברה הזאת היא רק העברה פנימית בין שתי תוכניות בתוך תקציב הפיתוח של משרד התחבורה.
: מתי יבואו ההחלטות?
אלון מסר: אני לא יודע.
אלון מסר: אני לא מטפל בכבישים ולכן אני לא יודע לענות על זה.
אלון מסר: הרבה תוקצבו.
: אמרו שזה צריך להיות מועבר.
אלון מסר: אני מטפל רק בתחום התחבורה הציבורית.
אלון מסר: כבישים אני לא מכיר.
משה גפני: פניות מספר 404 עד 411 – משרד ראש הממשלה
דרורית שטיינמץ: מירב הפרויקטים שמתוקצבים, דיברנו עליהם בעבר.
דרורית שטיינמץ: מדובר בתוכנית לעידוד הצמיחה בפיתוח העיר העתיקה, מתן הרשאה להתחייב על סך שמונים מיליון על מנת שנוכל לבצע התקשרות רב שנתית בפרויקט.
דרורית שטיינמץ: יש את פרויקט זכות מלידה.
דרורית שטיינמץ: קודם דיברנו על הרשאה להתחייב, הרי שבפנייה הזאת יש תקציב מזומנים של 45 מיליון שקלים לפעילות השוטפת שתתקיים השנה.
דרורית שטיינמץ: בנוסף לכך יש תקצוב של 25 מיליון שקלים לתוכנית של פיתוח יישובי הדרוזים, הבדואים והצ'רקסים שגם עליה דיברנו.
דרורית שטיינמץ: תוכניות ממשיכות.
משה גפני: אלה חיילים משוחררים?
דרורית שטיינמץ: אתה מדבר על ה-25 מיליון?
משה גפני: אני שואל על הדרוזים, הבדואים והצ'רקסים.
דרורית שטיינמץ: אלה שתי החלטות ממשלה להמשך פיתוח של הישובים במגזרים.
דרורית שטיינמץ: התוכנית הזאת היא רחבה.
דרורית שטיינמץ: היא בעצם איגום של משאבים במשרד ראש הממשלה על מנת לבצע עבודות בכלל הישובים, עבודות פיתוח, פיתוח תיירות, פיתוח דיור, ממש מגוון של תחומים בהם אנחנו נוגעים במסגרת של התוכנית הזאת.
משה גפני: אני חוזר לעמוד 52.
משה גפני: פניות מספר 394 ו-395 -
רועי קונפינו: הפנייה נועדה לתקצב את משרד הביטחון ב-25 מיליון שקלים עבור תכנון מתקן ההמתנה למסתננים מגבול מצרים.
רועי קונפינו: זה בהתאם להחלטת ממשלה על הצעדים לטיפול בתופעת ההסתננות מגבול מצרים.
רועי קונפינו: 25 מיליון השקלים נועדו לתכנון מפורט של המתקן כשלב ראשוני בדרך להקמתו.
משה גפני: זה המתקן עליו החליטה הממשלה?
רועי קונפינו: כן.
גאלב מג'אדלה: המתקן הסודי.
רועי קונפינו: זה לא סודי.
משה גפני: רבותיי, אני רוצה להגיד לכם כדלהלן.
משה גפני: אני מכבד את בקשת חברי הוועדה אף על פי שהאחריות עלי כיושב ראש הוועדה היא רבה יותר גם לכם יש אחריות אבל האחריות עלי היא גבוהה.
משה גפני: הייתה בקשה של כל המשתתפים בישיבה לדחות את ההצבעה.
גאלב מג'אדלה: קואליציה ואופוזיציה.
משה גפני: קואליציה ואופוזיציה.
משה גפני: על אף שביקשו משרדים וכנראה פנו ליושב ראש הקואליציה לגייס רוב ולהצביע, היה אפשר לגייס רוב ולהצביע, אני לא רציתי לעשות את זה.
משה גפני: אתם בטח שמעתם שאני בשום אופן לא מסכים.
משה גפני: ביקשו דחייה ותהיה דחייה.
משה גפני: אני לא עושה דחייה יותר מדיי ארוכה מלבד אם יגיעו פניות נוספות.
גאלב מג'אדלה: עד יום חמישי.
משה גפני: לא עד יום חמישי.